CELEX: 41994D0015
Language: ro
Date: 1994-11-21 00:00:00
Title: Decizia Comitetului executiv din 21 noiembrie 1994 privind introducerea procedurii informatizate pentru consultarea autorităților centrale menționate la articolul 17 alineatul (2) din Convenție [SCH/Com-ex (94)15 rev.]

19/Volumul 02
            
            
               RO
            
            
               Jurnalul Ofícial al Uniunii Europene
            
            
               20
            
         41994D0015
   
               L 239/165
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMITETULUI EXECUTIV
   
   din 21 noiembrie 1994
   privind introducerea procedurii informatizate pentru consultarea autorităților centrale menționate la articolul 17 alineatul (2) din Convenție
   [SCH/Com-ex (94)15 rev.]
   COMITETUL EXECUTIV,
   având în vedere articolul 132 din Convenția privind punerea în aplicare a Acordului Schengen,
   având în vedere articolul 17 alineatul (2) din convenția menționată,
   DECIDE:
   
               1.
            
            
               În aplicarea dispozițiilor privind eliberarea de vize, procedura informatizată pentru consultarea autorităților centrale ale celorlalte părți contractante la eliberarea vizelor se aplică în conformitate cu principiile prevăzute în Dicționarul de date anexat [SCH/II-VISION (93)20 rev. 3 (1)] având drept rezultat intrarea în vigoare a Convenției privind punerea în aplicare a Acordului Schengen. În cazul în care anumite părți contractante nu întrunesc cerințele tehnice de aplicare a procedurii informatizate după ce convenția de punere în aplicare a intrat în vigoare, datele consultative pentru părțile contractante se transmit prin metode convenționale în conformitate cu dispozițiile Instrucțiunilor Consulare Comune.
            
         
               2.
            
            
               Comitetul executiv invită toate părțile contractante să creeze cât mai repede posibil condițiile tehnice care să permită punerea în aplicare a procedurii informatizate.
            
         
               3.
            
            
               În măsura în care rețeaua Sirene (etapa II) planificată pentru transmiterea de date pentru informare nu este disponibilă în momentul punerii în aplicare a principiilor procedurale menționate mai sus, părțile contractante în cauză iau măsurile necesare care să asigure transmiterea datelor prin rețeaua publică. Părțile contractante veghează pentru garantarea unui nivel de securitate adecvat în timpul transmiterii de date.
            
         
               4.
            
            
               Fiecare parte contractantă suportă cheltuielile făcute pe teritoriul său pentru instalațiile necesare procedurii de consultare informatizată. După douăsprezece luni de la punerea în funcțiune a sistemului, părțile contractante analizează situația eventualelor plăți compensatorii generate de transmiterea de date, luând în considerare principiul conform căruia generatorul de costuri este răspunzător. În acest sens, statele contractante iau în considerare faptul că, în procedura de consultare, statul care cere să fie consultat apără interesele de securitate legitimă ale statului care efectuează consultarea.
               Părțile contractante înregistrează costurile procedurii de consultanță de la data la care sistemul este pus în funcțiune și înaintează un raport privind aceste cheltuieli în termen de douăsprezece luni.
            
         
      Heidelberg, 21 noiembrie 1994.
      
         
            Președintele
         
         Bernd SCHMIDBAUER
         
      
   
   
      (1)  Document confidențial.